Suid Afrikaanse Nuus Thread - Page 94 - Stormfront
Page 94 of 226 « First < 44 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 144 194 > Last »
07-17-2006, 01:39 AM #931
Ál nader aan oorlog
HAIFA. – Die Midde-Ooste het gister al hoe nader aan 'n volskaalse oorlog beweeg terwyl internasionale diplomate skarrel om die gemoedere met 'n skietstilstand te probeer kalmeer.
Spesiale gesante van onder meer die Verenigde Nasies (VN) en die Europese Unie (EU) is na die gebied gestuur, terwyl bomaanvalle deur Israel die sterftesyfer in Libanon tot meer as 140 opgestoot het, met sowat 385 mense wat beseer is.
Gister alleen is minstens 39 mense in Libanon dood en 105 beseer, terwyl agt Israeli's dood is toe Hisbolla 'n missielaanval op Haifa, die derde grootste stad in Israel, afgeskiet het.
Minstens 24 Israeli's is al dood in dié geweld.
Die krisis in die Midde-Ooste het die G8-leiersberaad in Rusland oorheers en die leiers het teen gisteraand geëis dat Israel én Hisbolla hul vyandige aktiwiteite staak. Volgens hulle het Israel egter die reg op selfverdediging en lê die onus op Hisbolla om eerste die geweld te staak en die twee Israeliese soldate wat Woensdag gevange geneem is, vry te laat.
Die VN het vrese wêreldwyd verwoord dat die situasie tot 'n volskaalse oorlog kan lei. "Ons vrees 'n afwaartse spiraal na 'n situasie wat heeltemal handuit ruk," het mnr. Jan Egeland, die VN se noodlenigingshoof, gesê.
Die internasionale gemeenskap, waaronder Suid-Afrika, het inderhaas sy burgers uit Libanon begin ontruim. Volgens die Kanadese minister van buitelandse sake, mnr. Peter MacKay, het agt Kanadese gister in Libanon gesterf.
Volgens me. Nomfanelo Kota, woordvoerder van die departement van buitelandse sake, het mnr. Mohamed Dangor, Suid-Afrika se ambassadeur in Sirië, reeds agt Suid-Afrikaners gehelp om uit Libanon te vlug. Sover bekend is geen Suid-Afrikaners nog in die geweldpleging beseer nie. Nog minstens 12 Suid-Afrikaners het besluit om vir eers in Libanon te bly.
Amerika het ook planne begin beraam om sy sowat 25 000 burgers veilig uit dié land te probeer kry.
Die Israelse weermag het Libanon, wat net begin herstel het ná 15 jaar van burgeroorlog, se infrastruktuur 'n geweldige knou toegedien. Die lughawe is gesluit nadat al die aanloopbane beskadig is en talle paaie en brûe is vernietig.
Mnr. Fuad Siniora, Libanese eerste minister, het die naweek gevra dat die VN 'n skietstilstand dryf om Israel se ergste aanval op sy noordelike buurman in meer as 'n dekade te stop. 'n VN-afvaardiging het gister in Beiroet aangekom en dadelik met samesprekings met Siniora begin.
Intussen het Israel ná die Haifa-aanval gedreig om sy bomaanvalle op Libanon, wat sowat 'n week gelede begin het, te verskerp. "Almal wat betrokke was by die aanval op Haifa sal 'n groot prys betaal," het mnr. Amir Peretz, Israelse minister van verdediging, gister gesê.
Mnr. Hassan Nasrallah, Hisbolla-leier, het egter nog "verrassings" belowe en gesê die aanval op Haifa "is net die begin".
Amerika, tradisioneel Israel se bondgenoot, blameer Hisbolla en sy bondgenote, Iran en Sirië, vir die krisis.
07-17-2006, 01:41 AM #932
OOS-KAAP: Nóg slagoffers in Humewood beroof
PORT ELIZABETH. – Die Humewood-gholfklub het Saterdagaand die teiken van gewapende rowers geword wat met 'n onbekende bedrag weggekom het.
Dit is die tiende geweldsvoorval in dié spogbuurt die afgelope maand.
Volgens supt. Johann van Greunen, 'n polisiewoordvoerder, het vier gewapende mans die gholfklub binnegestorm en 'n werker beveel om die klub se kluis oop te sluit.
Van Greunen het gesê die rooftog het die aand omstreeks 21:50 gebeur. Daar was geen klublede of besoekers op die perseel ten tyde van die voorval nie.
Die rowers het in 'n motor gevlug nadat hulle twee trommels met 'n onbekende bedrag daarin, gholftoerusting en -uitrustings buitgemaak het. Geen skote is gevuur nie en niemand is beseer nie.
Sover vasgestel kon word, was daar net een werknemer op die perseel toe die rowers toegeslaan het.
Mnr. Hugo Maritz, hoofbestuurder by die klub, wou gister geen verdere besonderhede oor die voorval bekend maak nie, buiten om die polisie se inligting te bevestig.
Maritz het gesê hy was besig om met sy personeellede te praat.
Die Burger het vroeër berig dat daar in die laaste tyd oënskynlik 'n toename in aanvalle in Humewood was.
Luidens 'n weeklikse e-posnuusbrief oor misdaad in die Somerstrand-gebied is vyf vriende onlangs van hul selfone beroof. Dit het in die omgewing van die MacDonald's-kitskosrestaurant gebeur.
'n Restaurantbestuurder in Brooke's Hill Drive is twee naweke gelede deur twee mans aangeval en met 'n staalpyp bygekom en ook van sy selfoon beroof.
Die bestuurder het kopbeserings opgedoen.
Die polisie het vroeër gesê dat polisielede gereeld patrollies daar doen.■ Intussen het sr.supt. Gert van Zyl van die Walmer-polisiekantoor gewaarsku dat misdadigers hulle nou op veral winkelsentrums toespits.
Daar is in die laaste ruk dertien voertuie by winkelsentrums in dié polisiegebied gesteel. Twee van die voertuie is teruggevind.
Die voorvalle het gebeur by die Pick 'n Pay in Heughweg, Sesde Laan, Walmer Park- en Garden-winkelsentrum (in Lorraine).
Diefstal uit motors is ook 'n groot probleem met 40 gevalle wat in die laaste tyd aangemeld is, het Van Zyl in 'n nuusbrief gesê.
Dit lyk of diewe hulle ook steeds op die strandgebied by Sardiniabaai toespits en dat 'n bepaalde voertuig vermoedelik in dié misdade gebruik word.
Die polisie het motoriste weer gewaarsku om nie los besittings in hul motors te laat lê nie en alle verwyderbare radio's uit hul motors te haal wanneer hulle die voertuie parkeer.
07-17-2006, 01:45 AM #933
Verbod op ou landsvlag by WB 2010 'kan land verdeel'
KAAPSTAD. – As die ou Suid-Afrikaanse landsvlag by die Wêreldbeker-sokkertoernooi van 2010 verbied word, sal dit mense net verder verdeel. Dit is waarskynlik ook ongrondwetlik.
Só het prof. Marinus Wiechers, oudhoogleraar in die regte aan Unisa en grondwetkenner, by navraag gesê.
"Ek het ernstige bedenkinge oor 'n verbod daarop. Dit kom mos nie neer op haatspraak nie."
Wiechers se kommentaar volg nadat die portefeuljekomitee oor sport en ontspanning vandeesweek tydens sy openbare verhore besluit het om die ou landsvlag te verbied en om dit in die Wetsontwerp op Spesiale Maatreëls vir Fifa se Wêreldbeker-sokkertoernooi te skryf.
LP's wou hiermee verhoed dat die land "verneder" word soos met die Wêreldbeker-rugbytoernooi in 1995 toe die ou landsvlag rondgeswaai is.
Hulle het voorgestel dat mense wat dit in 2010 na Wêreldbeker-wedstryde bring, in hegtenis geneem word en met tronkstraf, 'n boete of albei gestraf word.
Wiechers het gesê dit kom neer op die beginsel van inbraak maak op mense se vryheid van spraak.
Volgens hom kan die ou landsvlag net verbied word as dit onder meer neerkom op haatspraak, 'n revolusie of bydra tot die veroordeling van godsdiens.
"Dit gaan ernstig inbraak maak op mense se vryheid van spraak. Dit gaan inbraak maak op die goedgesindheid wat daar tans onder die land se inwoners bestaan. Die doel van die Grondwet is tog seker om eenheid en harmonie onder die land se burgers te bevorder."
Hy het gesê dit beteken nie dat almal moet saamstem oor alles nie, maar dat hulle mekaar se standpunte moet respekteer.
Volgens hom is daar nog mense wat geskiedkundige waarde aan die vlag heg en sal hulle dus voel daar word inbraak op hul regte gemaak.
Wiechers het gesê ingevolge die Grondwet kan 'n petisie aan die konstitusionele hof gerig word as 30% van die LP's in die Nasionale Vergadering (NV) ongelukkig is met 'n wetsontwerp en voel dit is ongrondwetlik. Hy het gesê dit sal neerkom op al die minderheidspartye tans in die NV.
07-17-2006, 10:26 AM #934
Algemene Jaarvergadering van 2005
Ons Eie gesels met ...Senior Superintendent Andrew Lesch van die SAPD Kommunikasie en Skakeldienste oor die nuwe Wet op die Beheer van Vuurwapens
In 2003 is nasionaal 72 058 onwettige vuurwapens gekonfiskeer en vernietig. Ontstellende syfers. In Operasie Sethunya, 'n spesiale projek om onwettige vuurwapens uit die samelewing te verwyder, is 25 975 vuurwapens gekonfiskeer, terwyl daar in Desember 2003 net in Gauteng 11 121 onwettige vuurwapens vernietig is. Die nuwe Wet op die Beheer van Vuurwapens se hoofoogmerke is om sodanige onwettige vuurwapens uit die samelewing te verwyder en dié wat in wettige besit van eienaars is, beter te beheer sodat dit nie vir geweldsmisdade gebruik word nie en om oor die algemeen beter beheer oor wettige vuurwapens uit te oefen. Met ander woorde, die gemeenskap moet beter beskerm word teen vuurwapengeweld.
Ons het eerstehands gaan uitvind wat hierdie nuwe Wet behels en wat die implikasies vir ons lesers is.
1. Van wanneer af is die nuwe Wet in werking en tot wanneer het mense tyd om hul vuurwapens te lisensieer in terme van die nuwe Wet?
Die nuwe Wet en gepaardgaande Regulasies het op 1 Julie 2004 ten volle in werking getree. Lisensies, permitte en magtigings wat in terme van die ou Wet (Wet 75 van 1969), uitgereik is, bly egter van krag totdat dit hernu moet word of natuurlik verval of ingetrek word. Aansoeke vir lisensies wat tot op 30 Junie 2004 ingehandig is en appélle, sal nog hanteer word ingevolge die bepalings van die Wet op Wapens en Ammunisie. Alle aansoeke wat egter vanaf 1 Julie 2004 ingedien is, sal in terme van die nuwe Wet op die Beheer van Vuurwapens hanteer word. Wanneer lisensies wat onder die ou Wet uitgereik is, egter in terme van die nuwe Wet hernu moet word, sal dit daarna ook volledig aan die nuwe Wet onderhewig wees.
Waarop ook gelet moet word, is dat ammunisie in terme van die nuwe Wet tot 200 rondtes per gelisensieerde vuurwapen beperk word. Die vraag wat by baie mense opkom, is of dit nou onwettig is vir persone wat meer as 200 rondtes ammunisie volgens die ou Wet (1969) het. Die antwoord is nee. Totdat die persoon se bestaande lisensie hernu word, mag die persoon meer as 200 rondtes per vuurwapen besit. Sodra hy egter vir 'n nuwe lisensie aansoek doen, word hy beperk tot 200 rondtes ammunisie vir daardie vuurwapen. Toegewyde sportskuts en toegewyde jagters word egter by hierdie beperking uitgesluit. Hulle mag in terme van die Wet meer as 200 rondtes en meer as 2 400 slagdoppies per vuurwapen besit.
Persone wat dus in terme van die nuwe Wet te veel ammunisie sal hê, moet solank begin voorberei deur die ammunisie vir byvoorbeeld skyfskietdoeleindes te gebruik en sodoende te sorg dat hulle binne die bepalings van die nuwe Wet is, wanneer dit by hernuwing van die lisensie op hulle van toepassing word.
2. Wat is die nuwe vereistes waaraan 'n persoon moet voldoen as hy vir 'n lisensie aansoek wil doen?
Een van die grootste veranderinge in die nuwe Wet is die vereiste dat persone wat lisensies het, bevoeg moet wees om die betrokke vuurwapens te hanteer. Beide die persoon en die vuurwapen moet dus "gelisensieer" word. Die persoon moet bevoeg wees om 'n vuurwapen te kan besit en die vuurwapen word gelisensieer. Om bevoegdheid te bewys, moet 'n persoon 'n bevoegdheidsertifikaat by die SAPD bekom. Ten einde vir 'n bevoegdheidsertifikaat te kan aansoek doen, moet die persoon 'n teoretiese en praktiese toets aflê by 'n geakkrediteerde opleidingsinstansie. Nadat die SAPD 'n volledige agtergrondevaluasie op die aansoeker gedoen het, word 'n bevoegdheidsertifikaat uitgereik, wat elke vyf jaar hernu moet word om te verseker dat die persoon steeds in staat en bevoeg is om die vuurwapen te kan hanteer. Alle opleiding moet op 'n geakkrediteerde skietbaan gedoen word. Skietbane word deur die Buro van Standaarde (SABS) gesertifiseer en deur die SAPD geakkrediteer. Poslec Seta is verantwoordelik vir die daarstelling van eenheidstandaarde waaraan die opleiding moet voldoen. Die organisasie akkrediteer ook alle opleidingsinstansies, opleidingsbeamptes en assessors. Alle opleidingsinstansies moet ook deur die Sentrale Vuurwapenregister geakkrediteer word. Ons het reeds gedurende 2003 begin met die proses en het reeds verskeie instansies geakkrediteer sodat hulle in staat is om opleiding aan te bied, soos vereis deur die Wet. Daar is praktiese en teoretiese toetse, wat volgens die eenheidstandaarde vir 'n betrokke tipe vuurwapen (byvoorbeeld handwapens, haelgewere, jaggewere, sportskietgewere) saamgestel is om voorsiening te maak verskillende kategorieë waaronder aansoek vir vuurwapenlisensies gedoen kan word.
Nadat die betrokke vaardigheidstoets afgelê is, word die aansoek vir die bevoegdheidsertifikaat by die SA Polisiediens ingehandig en oorweeg die SAPD die persoon se aansoek op grond van verskeie kriteria wat onder andere insluit die persoon se ouderdom (moet 21 jaar of ouer wees, behalwe waar daar uitsluitings van toepassing is), of hy 'n Suid-Afrikaanse burger is, sy rekord, wat betref misdade soos gesinsgeweld, drank- en dwelmmisbruik en ander sosiale misdade, asook die persoon se geestesgesondheid en agtergrond (karakter), om te bepaal of hy enige afwykings het en hy byvoorbeeld geneig is tot geweld. Daar sal met drie persone onderhoude gevoer word om te bepaal of daar enige risikofaktore is wat verder ondersoek moet word. Dit is belangrik om daarop te let dat die Wet 'n verantwoordelikheid van die vuurwapeneienaar vereis en daarom mag 'n lisensie ingetrek word (indien hy bv onbevoeg verklaar is in terme van Artikels 102 of 103). 'n Bevoegdheidsertifikaat en vuurwapenlisensie kan geweier word in gevalle waar 'n persoon hom/haar skuldig gemaak het aan geweldsmisdrywe – of selfs net gedreig het om sekere misdrywe te pleeg (bv gedreig het om homself of iemand anders te dood of te beseer met 'n vuurwapen of ander gevaarlike wapen).
3. Sou 'n persoon wat reeds 'n lisensie het vir twee vuurwapens en 'n nuwe vuurwapen koop, steeds die bevoegdheidstoets moet doen?
Ja, hy sal moet kan bewys dat hy vaardig is om die nuwe vuurwapen te hanteer en dat hy 'n bevoegde persoon is, voordat die SAPD sy aansoek vir 'n lisensie mag oorweeg. Indien die persoon reeds in terme van die Wet op die Beheer van Vuurwapens 'n geldige bevoegdheidsertifikaat bekom het, moet die SAPD verseker dat die opleidingsertifikaat geldig is vir die tipe vuurwapen waarvoor die persoon aansoek doen.
4. Hoeveel vuurwapens en van watter soort mag individue aanhou?
Ter wille van duidelikheid wil ek net eers verduidelik wat die Wet as 'n vuurwapen definieer. Dit is belangrik, want die definisie van 'n vuurwapen het verander. Volgens die definisie word die loop, 'n raam en ontvanger as 'n vuurwapen gedefinieer wat gelisensieer moet word. Die definisie sluit ook 'n windgeweer met 'n kaliber van 5,6mm (.22) met 'n dryfkrag van agt joule of hoër in. Nr 1 windbukse word nie as vuurwapens gesien wat gelisensieer moet word nie. Ook antieke vuurwapens, (voorlaaiers wat voor 1900 vervaardig is), "paintball" gewere, gedeaktiveerde vuurwapens en verdowingswapens word ook nie as vuurwapens geklassifiseer vir lisensiëringsdoeleindes nie. Die Wet maak egter voorsiening vir 'n verskeidenheid van oortredings wat met windgewere en antieke vuurwapens gepleeg kan word en die misbruik van hierdie tipe vuurwapens kan ernstige gevolge inhou.
Daar is verskillende kategorieë waaronder 'n persoon vir vuuwapenlisensies kan aansoek doen:
Eerstens is dit belangrik om te let dat die geleentheidsjagter of geleentheidsportskut wat kwalifiseer om vuurwapens te besit, beperk word tot 'n maksimum van vier vuurwapens. Hierdie vier vuurwapens kan gelisensieer word in terme van die selfverdediging- of vir geleentheid sportskiet of –jagkategorieë. Vir selfverdediging mag 'n persoon SLEGS een vuurwapen lisensieer (dit kan 'n handwapen wees of 'n haelgeweer wat nie ten volle outomaties of semi-outomaties is nie). Hierdie lisensie is geldig vir vyf jaar. Vir geleentheidsjag of -sportskiet kan 'n persoon aansoek doen om vuurwapens soos haelgewere, jaggewere en sportskietgewere te lisensieer. In hierdie geval hoef die persoon nie te bewys dat hy aan 'n klub- of vereniging behoort nie (alhoewel dit as verdere motivering kan dien). Hy moet egter kan bewys dat hy van tyd-tot-tyd gaan jag of sportskiet beoefen. Drie vuurwapens kan in terme van hierdie kategorie gelisensieer word. In besondere gevalle sou EEN handwapen wat nie ten volle outomaties is nie gelisensieer kan word. Die ander gewere mag nie ten volle of semi-outomaties wees nie. Hierdie tipe lisensie is geldig vir tien jaar. (Dit moet egter gemeld word dat die bevoegdheidsertifikaat steeds elke vyf jaar hernu moet word)
Die volgende kategorie waaronder 'n vuurwapen gelisensieer kan word is vir die besit van 'n beperkte vuurwapen vir selfverdediging. Dit het betrekking op 'n semi-outomatiese vuurwapen, wat nie verander kan word na vol-outomaties nie. Hierdie lisensies sal net in uiterste omstandighede toegeken word en elke aansoek sal op meriete oorweeg word. Die applikant sal moet kan bewys lewer dat gewone selfverdedigingsvuurwapens nie voldoende is vir selfverdediging onder die spesifieke omstandighede nie. Hierdie lisensie is slegs geldig vir twee jaar.
Die Wet maak ook voorsiening vir die lisensiëring van vuurwapens met betrekking tot toegewyde jagters en -sportskuts. In hierdie geval moet aansoekers aan 'n geakkrediteerde jag- of sportskietvereniging behoort. Hulle ondergaan al die opleiding en toetse volgens die Wet en die vereistes wat deur die vereniging daargestel is en die vereniging registreer hulle dan as toegewyde jagters of -sportskuts. In hierdie geval word geen beperking op die hoeveelheid vuurwapens of ammunisie in terme van die Wet geplaas nie, hoewel die aansoeker sal moet kan bewys lewer van sy behoefte aan een en elkeen van die vuurwapens in sy besit. Die vuurwapens wat vir hierdie doel gelisensieer mag word, sluit in 'n vuurwapen wat nie ten volle outomaties is nie, handwapens, haelgewere, jaggewere, 'n semi-outomatiese haelgeweer met 'n magasynkapasiteit van maksimum vyf rondtes.
Rekord word ook van lede se aktiwiteite gehou en die vereniging moet jaarliks verslag daaroor doen. Hierdie lisensies is geldig vir tien jaar, mits die persoon by die vereniging geaffilieer is en voldoen aan die vereistes wat daargestel is. (Onthou weereens dat die bevoegdheidsertifikaat elke vyf jaar hernu moet word).
Die Wet maak ook voorsiening daarvoor dat 'n vuurwapen vir besigheidsdoeleindes gelisensieer mag word. Sulke lisensies kan aan verskeie tipes besighede uitgereik word nl onder andere sekuriteitsmaatskappye, professionele jagters, persone wat gakkrediteer is om opleiding te verskaf in die gebruik van vuurwapens en ander geakkrediteerde besighede. Die een wat ek graag wil uitlig is dié van 'n wildplaas. Om vuurwapens op die naam van die wildplaas te kan lisensieer, moet die eienaar akkrediteer by die Sentrale Vuurwapenregister. Die akkreditasieproses is soos volg: 'n Aansoekvorm (SAPS 519 (a) – Aansoekvorm om te akkrediteer vir besigheidsdoeleindes) - moet voltooi word. 'n Bewys moet aangeheg word dat u die eienaar op die plaas is Dokumentêre bewys van u persoonlike betrokkenheid in wildsplaasbedrywighede en ook dokumentêre bewys van u behoefte om as wildsplaas geakkrediteer te word moet aangeheg word. U sal ook 'n gesertifiseerde bewys van registrasie by die relevante provinsiale owerheid of bewys dat u vrygestel is van registrasie, moet aanheg, asook bewys van u lidmaatskap by 'n wildsplaasvereniging en 'n gesertifiseerde afskrif van die identiteitsdokument van die direkteure of vennote van die besigheid.
Hierdie lisensie het heelwat voor- en nadele. Van die voordele is onder andere dat die vuurwapen nie in die persoon se eie naam gelisensieer word nie, maar in die besigheid se naam en dat die eienaar se personeel, wat oor bevoegdheidsertifikate beskik, die vuurwapen mag gebruik. 'n Nadeel is dat die wapen nie vir persoonlike doeleindes, soos jag, gebruik mag word nie. Streng maatreëls vir veiligheid is hier van toepassing. Die lisensie is vir twee jaar geldig, behalwe in die geval van besigheid in jag, waar die lisensie vir vyf jaar geldig is.
Ander lisensies of permitte wat moontlik uitgereik kan word, sluit in 'n lisensie om vuurwapens in 'n private versameling te besit, 'n permit om ammunisie in 'n private versameling te besit en 'n lisensie of permit om vuurwapens en/of ammunisie in 'n openbare versameling te besit. In hierdie geval is daar ook nie 'n beperking op die hoeveelheid vuurwapens in terme van die Wet geplaas nie; die versamelaar moet egter aan 'n versamelaarsvereniging behoort. Versamelaars van ammunisie mag slegs 200 rondtes ammunisie per kaliber besit. Die versamelaarsverenigings moet in terme van die regulasies bepaal dat die vuurwapen versamelaarswaarde het. Daar is verskeie kategorieë waaronder versamelings geklassifiseer kan word (Kategorieë A,B en C) en belangstellendes kan gerus met vuurwapenversamelaarsverenigings hieroor kontak maak.
5. Wat moet individue doen wat reeds meer vuurwapens in hul besit het?
Persone wat meer vuurwapens in hulle besit het as waarvoor hulle in terme van die nuwe Wet lisensies kan verkry, moet daaroor beskik deur dit byvoorbeeld te verkoop, by die SAPD in te handig vir vernietiging of dit te laat deaktiveer. Laasgemelde is dikwels 'n opsie met ou vuurwapens of vuurwapens waaraan sentimentele waarde geheg word en waar die eienaar nie noodwendig meer met die wapen kan of wil skiet nie. Ons beveel aan dat ou vuurwapens met historiese waarde (wat die eienaars nie meer wil hê nie) aan 'n museum geskenk word vir bewaring. LET WEL: Dit is onwettig om self vuurwapens te vernietig of te deaktiveer.
6. Waar kan mense die nodige vuurwapenopleiding ondergaan?
By geakkrediteerde opleidingsinstansies. Ons beveel aan dat mense kwotasies sal vra by meer as een van die opleidingsinstansies, want pyse mag verskil. Van die opleidingsinstansies maak wel voorsiening vir die opleiding van persone met fisiese gestremdheid wat wil aansoek doen vir 'n vuurwapenlisensie. 'n Lys met die kontakbesonderhede van opleidingsinstansies word op die SAPD se webtuiste gepubliseer: www.saps.gov.za. Die lys is ook beskikbaar by die Aangewese Vuurwapenbeamptes en word gereeld opgedateer met nuwe besonderhede.
7. Moet die hele proses met hernuwing van die lisensie herhaal word?
Persone wat nou vir die eerste keer hul vuurwapenlisensies gaan hernu, sal slegs 'n teorietiese toets aflê. Met die opvolgende hernuwings, sal hulle egter teoreties en prakties getoets word.
8. Kan u ons asseblief voorsien van die name van jagtersverenigings en versamelaarsverenigings in ons area met kontaknommers?
Telefoonnommers van Jagtersverenigings in ons area is:
Wolmaransstad: Diamanttak (Voorsitter: Lourens Bezuidenhoudt): 018-596 1703
Noord-Kaap: Lime Acres (Voorsitter: Sakkie Haasbroek): 053-385 2558 en Kalagaddi-tak (Voorsitter: Billy Sones): 072 590 0406
Die Voorsitters sal ook weet van potensiële satelliettakke, wat op hierdie stadium deur hulle gediens word.
Die enigste aktiewe Versamelaarsvereniging is in Pretoria. Indien versamelaars voel hulle voldoen aan die Wet se vereistes, kan hulle Dirk Coetzee kontak by: 082 331 3514.
Hierdie lys sal ook op die webtuiste gepubliseer word: www.saps.gov.za
9. Wat moet ek doen as ek 'n vuurwapen erf?
Anders as met die ou Wet dien vererwing nie meer as motivering vir 'n vuurwapenlisensie nie. Die persoon wat die vuurwapen geërf het, sal moet aansoek doen vir die lisensie vir die wapen onder een van die kategorieë wat vroeër gemeld is. Daar kan wel in die lisensie gemeld word dat die vuurwapen 'n familie-erfstuk is. Die persoon mag ook slegs besit van die wapen neem sodra hy in besit van 'n lisensie vir die vuurwapen is.
10. Mag ek aan iemand anders toestemming gee om my vuurwapen te gebruik?
Die nuwe Wet bepaal dat 'n houer van 'n vuurwapenlisensie, wat ten minste 21 jaar en ouer is, 'n ander persoon alleenlik mag toelaat om die vuurwapen te gebruik terwyl die persoon onder sy direkte toesig is – hy moet te alle tye direkte beheer oor die vuurwapen kan uitoefen. Die vuurwapen mag ook slegs gebruik word waar dit veilig is en vir 'n wettige rede. 'n Straf van tot drie jaar tronkstraf kan opgelê word indien hierdie bepaling oortree word.
Ouers moet ook wat dit betref kennis neem van die feit dat kinders ernstige misdrywe met windbukse kan pleeg (alhoewel sekere windbukse nie meer gelisensieer word nie). Swaar strawwe kan ook in sodanige gevalle opgelê word.
11. Wat bepaal die Wet oor die dra van 'n vuurwapen in die openbaar?
'n Vuurwapen wat in die openbaar gedra word, moet te alle tye bedek wees. Handwapens moet in 'n holster of soortgelyke houer, wat ontwerp is om 'n vuurwapen in te dra, aan die lyf van die persoon vasgeheg wees en die persoon wat dit dra, moet in staat wees om beheer daaroor uit te oefen. 'n Handwapen wat in 'n holster gedra word, moet totaal bedek wees. 'n Geweer moet in 'n geweersak gedra word.
12. Hoe weet mens of jou kluis aan voorgeskrewe standaarde voldoen?
Die standaarde vir kluise word deur die SABS bepaal. Die kluisstandaarde is vervat in SABS Standaarde 953-1 en 953-2. Hierdie dokumentasie kan by die SABS bekom word.
13. Mag 'n ander persoon sy vuurwapen by my laat vir veilige bewaring en wat is die vereistes rondom die vervoer van vuurwapens?
Die Wet bepaal dat 'n persoon wat 'n lisensie, permit of magtiging het om 'n vuurwapen te besit, mag die vuurwapen van 'n ander persoon veilig bewaar indien hy of sy skriftelike toestemming van die eienaar het. Die toestemming moet deur 'n Aangewese Vuurwapenbeampte geëndosseer wees. Die vuurwapen moet in die voorgeskrewe kluis bewaar word. Die vuurwapen mag nie deur die persoon wat hom veilig bewaar, gebruik word nie. 'n Vuurwapen mag ook slegs deur die wettige eienaar of deur 'n vuurwapenkarweier wat in besit van 'n vuurwapenkarweierspermit vervoer word.
14. Hoe sien die koste vir lisensies daaruit en hoe lank sal dit neem voor 'n lisensie uitgereik word?
'n Nuwe lisensie sal byvoorbeeld R140.00 kos en 'n hernuwing R70.00 (sien tabel hieronder). Dit is moeilik om te sê hoe lank die proses sal neem. Die tyd gaan van persoon tot persoon verskil, as gevolg van die onderhoude wat gevoer moet word en ander persoonlike faktore wat 'n rol mag speel in die afhandeling van die aansoek. Dit kan natuurlik help as die applikant met die inhandiging van sy aansoek ook onlangse getuigskrifte oor sy karakter saambring.
Aangeleenthede ten opsigte waarvan gelde betaalbaar is
Aansoek om duplikaatlisensie uitgereik in terme van Wapen en Ammunisiewet
(Duplikaat van groen kaartlisensie)
Betaling van fooie moet by 'n polisiestasie geskied by wyse van kontant of 'n bankgewaarborgde tjek R60
Aansoek om 'n lisensie om 'n vuurwapen te besit
Betaling van fooie moet by 'n polisiestasie geskied by wyse van kontant of 'n bankgewaarborgde tjek R140
Aansoek om 'n bevoegdheidsertifikaat
Betaling van fooie moet by 'n polisiestasie geskied by wyse van kontant of 'n bankgewaarborgde tjek R70
Aansoek om verdere bevoegdheidsertifikaat
Aansoek om 'n duplikaat lisensie, -permit, sertifikaat of –magtiging
Aansoek om lisensie uitgereik aan besondere kategoriese persone – handelaars, vervaardigers, wapensmede
Betaling van fooie moet by 'n polisiestasie geskied by wyse van kontant of 'n bankgewaarborgde tjek R1 400
Aansoek om hernuwing van 'n lisensie, permit of magtiging
Aansoek om 'n tydelike magtiging om 'n vuurwapen te besit
Aansoek om die hernuwing van 'n lisensie vir 'n handelaar, wapensmid of vervaardiger
Betaling van fooie moet by 'n polisiestasie geskied by wyse van kontant of 'n bankgewaarborgde tjek R700
Aansoek om 'n tydelike magtiging om in vuurwapens en ammunisie handel te dryf, om besigheid as 'n wapensmid te bedryf of om vuurwapens en ammunisie uit te stal op 'n perseel wat nie vir handelaars, vervaardigers of wapensmede gespesifiseer is nie
Betaling van fooie moet by 'n polisiestasie geskied by wyse van kontant of 'n bankgewaarborgde tjek R550
Aansoek om akkreditasie
Betaling van fooie moet by 'n polisiestasie geskied by wyse van kontant of 'n bankgewaarborgde tjek R280
Aansoek om 'n permanente invoer- of uitvoerpermit
Aansoek om 'n deurgangspermit
Aansoek om 'n permit om ammunisie te versamel
Opsommend kan dus gesê word dat daar in die Wet voldoende voorsiening vir mense gemaak is om hulself te beskerm. Die Polisie gaan baie streng wees in die toepassing van hierdie Wet en lisensiehouers en geakkrediteerdes wat nie hulle verantwoordelikhede ernstig opneem nie, kan hulle lisensies verloor. Dit is in belang van die Suid-Afrikaanse samelewing.
Definisie van semi-outomatiese wapen:
'n Geweer met 'n grendelaskie is nie semi-outomaties nie. In effek beteken semi-outomaties dat die wapen homself laai uit die magasyn elke keer as die sneller gedruk word. Vol-outomaties beteken dat die wapen meer as een skoot afvuur elke keer as die sneller gedruk word.
Onthou net daar is 'n stuk in die wet wat se as jy nie kwalifiseer vir jou vuurwapen nie, moet jy vergoed word vir jou vuurwapen.
07-18-2006, 03:11 AM #935
Skote klap ná boer borg kry
Thabazimbi. – Die polisie moes gister rubber- koeëls op oproerige betogers skiet toe 'n boer van die dorp wat daarvan aangekla word dat hy 'n seun doodgeskiet het, die hofgebou wou verlaat nadat hy borgtog gekry het.
Die polisie moes 'n Njala-onlustevoertuig van 'n ander dorp laat kom om mnr. Marcel Nel (39) in veiligheid weg te neem.
Nel, sy vrou, Hantie, en sy prokureur moes na die wagtende Njala hardloop om die betogers vry te spring.
Nel is vroeër van moord aangekla nadat hy die 11-jarige Selo Pele na bewering doodgeskiet het toe hy hom vir 'n hond aangesien het.
Landdros Eddie Mashili het Nel gister op borgtog van R10 000 vrygelaat en die saak tot Augustus uitgestel. Hy het die staat se saak as "swak" bestempel en gesê die getuienis wat nou voor hom is, dui daarop dat die voorval 'n ongeluk was.
Mashili het gesê Nel het in geen stadium tydens die hofverrigtinge 'n sweempie arrogansie getoon nie en sy stem was vol emosie toe hy getuig het.
Die sowat 300 betogers buite die hofsaal se dreunsang het kort-kort die landdros se stem uitgedoof. Nel het byna regdeur die hofverrigtinge kop onderstebo gesit en was, soos met sy vorige verskyning, duidelik uitgeput.
Mashili het gesê hy het die gemeenskap se gevoelens in ag geneem met die vasstelling van borgtog, maar dat emosies nie die beslissing mag beïnvloed nie.
Lede van die gemeenskap beweer dat die skietvoorval 'n rassevoorval was.
Nel het vroeër getuig 'n rondloperhond het die afgelope tyd van die rooibokke op sy hoewe verjaag. Die hond het glo ook drie van sy blesbokke doodgebyt.
Nel se vrou het gister ná die hofverrigtinge gesê die laaste van die bokke op die kleinhoewe is vermoedelik deur dieselfde rondloperhond wat Nel wou skiet, doodgebyt.
Sy is by die hof deur verskeie vriende en familielede ondersteun. "Ek wil net my man weer by die huis hê," het sy gesê terwyl sy gewag het dat haar man se borggeld betaal word.
Albei het begin huil toe hulle mekaar vir die eerste keer sedert Nel se inhegtenisneming kon omhels.
Buite die hof het die betogers se gille van "julle m**r", "hou op wegkruip" en "skiet my, ek is 'n hond" weerklink.
Die egpaar en hul prokureur, mnr. Eric Marx, het ure in die hofgebou gewag terwyl die betogers buite gesing het. Die betogers het die hofgebou met klippe bestook sonder dat die polisie opgetree het.
Die polisie was later egter gewapen met rubberkoeëls en skokgranate. Toe die Nels omstreeks 13:00 uiteindelik die hofgebou kon verlaat, het betogers in alle rigtings laat spaander toe die polisie hulle uitmekaar gejaag het.
Skoene het die strate vol gelê soos die betogers hulle uit die voete gemaak het. Verskeie is in hegtenis geneem en een vrou het bloeiend op 'n sypaadjie gesit. Een motor se ruit is gebreek.
Selo se ouers, me. Anna Mohale en mnr. Johannes Pele, was ook by die hof.
07-18-2006, 03:13 AM #936
'As jy wil weet wat in SA aangaan, lees Afrikaans'
Afrikaanse en swart mense het 'n gedeelde geskiedenis van verdrukking deur Engelse mense gemeen en behoort dus 'n sterk eenheid in Suid-Afrika te kan vorm.
Dít was oudpres. Nelson Mandela se spesiale boodskap aan Afrikaanse Suid-Afrikaners op die vooraand van sy 88ste verjaardag, wat hy vandag stil saam met familie sal deurbring.
"As jy wil weet wat regtig in Suid-Afrika aangaan, moet jy Afrikaans lees. Dit is wat ek in die tronk aan my mede-gevangenes gesê het en dit bly steeds waar. Ek het dit vanoggend vir 'n deurwinterde Engelse skrywer gesê," het Madiba vertel.
En hy lyk gelukkig.
Met Beeld se besoek het 'n vredige glimlag gereeld oor sy gesig gespoel – op 'n manier rustiger as die wye grinnik waaraan 'n mens gewoond is.
Byna of berusting hom gevoeg het by die gesellige vriendelikheid en ordentlikheid wat ons ken.
Hy verkies om te sit eerder as te staan agter die groot verniste houtlessenaar, want die ou bene gee mos maar las, maar sy hartlikheid bly tydloos.
Hy hou steeds die meeste van Afrikaanse koerante:
"Hulle vertel wat in die land aangaan sonder om doekies om te draai," het dié gereelde Beeld-leser gesê.
Het hy 'n boodskap spesifiek vir Afrikaanse mense?
"Afrikaanse en swart mense is ewig aan mekaar verbind omdat hulle mekaar se verdrukking deur die Engelse uit eie ervaring kan begryp.
"Sedertdien is swart mense ook deur Afrikaners verdruk, maar daardie tye is nou verby en ons kan juis deur wedersydse begrip vir die aard van verdrukking met mekaar versoen raak."
Vir hom is die grootste take voor hande die uitroei van armoede en verbetering van onderwysmoontlikhede vir veral swart mense, sodat hulle goeie werk en 'n ordentlike inkomste kan kry om aan hul behoeftes van voedsel, kleding en huisvesting te voldoen.
Die grootste uitdagings voor die land sien hy as gesondheid, armoede, onderwys en nasionale eenheid. Maar hy meen ons is op die regte pad en vertel die volgende storie om dit te staaf:
"Toe ek in die tronk was, het ek gevra of ek die destydse president, mnr. P.W. Botha, kon spreek. Vandag is ons nie meer vyande nie, maar destyds het hy laat weet ek moet eers geweld afsweer.
"Maar ek het geweier, want hulle (die apartheidstaat) het die geweld begin.
"Die ander ding wat hy wou hê, was dat ek my in die Transkei vestig, want hy het beweer dis waar ek vandaan kom. Ek het hom laat verstaan dis dalk waar ek gebore is, maar ek kom van Johannesburg, en dis waar ek wil bly," en hy lag daardie Madiba-lag so uit die maag uit.
Hy kyk om hom in sy kantoor in die boomryke buurt Houghton en hy hoef niks meer te sê nie: Hy is in sy element in sy tuisstad tussen mense wat hom liefhet.
Hy kan immers nou self bepaal van waar hy kom en waarheen hy gaan.
07-18-2006, 03:15 AM #937
Bejaarde paar oorval; man sterf
Sy moes bykans vyf uur lank spook om haar*self te bevry nadat haar aanvallers – wat haar vroeër met 'n mes in die bors gesteek het – gevlug het.
Daarna het 'n bejaarde vrou van Krugersdorp aan die Wes-Rand op die lyk van haar 78-jarige man afgekom, waar hy glo dood in 'n gang in dié egpaar se huis gelê het.
Eers tóé kon me. Niesje van der Kaam (72) die paniekknoppie druk om alarm te maak.
Hoewel mnr. Hendrick van der Kaam volgens die polisie nie enige sigbare beserings gehad het nie, is sy voete vasgebind deur drie gewapende rowers wat omstreeks 22:00 op hul huis in Voortrekkerweg toegeslaan het.
Supt. Milica Bezuidenhout, polisiewoordvoerder, het gesê 'n nadoodse ondersoek sal die oorsaak van mnr. Van der Kaam se dood bepaal.
Polisiemanne en nooddienspersoneel kon gister omstreeks 02:45 tot me. Van der Kaam se redding kom.
'n DVD-speler, 'n videomasjien en geld is uit die huis gesteel.
"Die egpaar was besig om televisie te kyk toe die rowers toegeslaan het.
"Hulle het vrou in die een vertrek vasgebind en met 'n mes gesteek," het Bezuidenhout gesê.
Die man is in 'n ander vertrek vasgebind.
Volgens Bezuidenhout het die polisie met hul aankoms ook op 'n vreemde inskripsie op 'n muur in die huis – vermoedelik 'n boodskap van die rowers – afgekom.
"Die beamptes het stukkies verf op die vloer gekry onder die plek waar die inskripsie waarskynlik met 'n mes gemaak is.
"Die inskripsie sal óók ondersoek word – aangesien ons tans nie kan sê wat dit beteken nie," het Bezuidenhout gesê.
Beeld het gister verneem die inskripsie – wat op die oog af "1/v END" uitspel – is in die huis gevind.
Dit lyk ook of die letters END dalk eerder die letter E en F, I en Y, asook T en J kan voorstel.
Volgens Bezuidenhout is die onlangse gevalle van gewapende huisrooftogte in die Krugersdorp-omgewing rede tot kommer vir die polisie.
Die 35-jarige mnr. Reinard van Zyl is verlede week in die bors en skouer gewond toe rowers hom en sy gesin tydens aandete in Noordheuwel oorval het.
'n Swanger vrou, me. Elize Fivaz (23), is voorverlede week in die hospitaal opgeneem toe sy deur rowers in haar huis in Lewisham gewond is.
Van der Kaam en haar familie wou nie gister vanuit die Krugersdorpse private hospitaal, waar sy behandel word, kommentaar lewer nie.
07-18-2006, 03:20 AM #938
Nog webblaaie oor geweld in SA sien die lig
Buitelanders kan ook nou "die waarheid" op twee nuwe anti-Suid-Afrikaanse webtuistes sien.
'n Man van Johannesburg, glo 'n voormalige joernalis, het sy gewig by mnr. Neil Watson, koördineerder van 'n omstrede misdaad-webtuiste, ingegooi deur self twee nuwe webtuistes te begin.
Dié twee webtuistes, www.southafricaiscrap.blogspot.com en www.deathofjohannesburg.blogspot.com, se doel is volgens dié man, soos Watson se webtuiste, ook om onder meer voornemende oorsese besoekers oor die gevare van Suid-Afrika in te lig.
Watson, 'n sakeman van Kaapstad, se webtuiste www.crimexposouthafrica.co.za ontlok groot reaksie uit verskeie oorde sedert dit op 4 Julie die lig gesien het.
Die skepper van die twee nuwe tuistes, wat op sy webtuistes net bekend staan as "The real realist", voer aan die een webtuiste onthul die waarheid oor die land se mislukte reënboognasie en monitor Suid-Afrika se verval.
Die ander webtuiste, wat handel oor Johannesburg se "dood", het onder meer talle foto's op van die agteruitgang van veral Johannesburg se middestad.
"Met die webtuiste word die leuen dat die reënboogland 'n wonderlike plek is, deeglik blootgelê,"word daar op dié webtuiste verkondig.
"Johannesburg was eens op 'n tyd die magtigste, ordelikste en skoonste stad in Afrika. Vandag is dit 'n derdewêreldse krotbuurt."
Buitelanders word op albei webtuistes bewus gemaak van "die gevare waarvan hulle nooit vertel word nie".
Watson het intussen bekend gemaak 'n Kaapstadse toerismewebtuiste het glo probeer om sy webtuiste te saboteer.
"Dié webtuiste het in 'n poging om die publiek te verwar, alle verwante misdaad-domeins geregisteer."
Watson het daarom 'n beroep op mense gedoen om seker te maak van die webadres.
"Die toerismebedryf is desperaat om die blootstelling van die gewelddadige misdaad in die land stop te sit," het Watson in 'n verklaring gesê.
Volgens Watson is die misdaadsituasie in Suid-Afrika 'n groot verleentheid vir die toerismebedryf.
"Ons boodskap sál oorgedra word. Dié poging (om die webtuiste te saboteer) bevestig die webtuiste se welslae. Al hoe meer buitelanders neem nou kennis van die gewelddadigheid in ons land."
Nog 'n webtuiste wat een van die dae beskikbaar sal wees is www.plaasaanvalle.co.za of www.farmattacks.co.za , die webtuiste is nog onder konstruksie.
07-18-2006, 03:51 AM #939
Nóg vyf motors loop onder klipgooiers deur
KAAPSTAD. – Klipgooiery op motoriste hier het nou ook op die "mooi" Baden Powell-rylaan agter Khayelitsha kop uitgesteek nadat vyf motors glo Sondag deur padboewe aangeval is.
Drie motors is binne 15 minute op verskillende plekke op die pad deur klippe beskadig, terwyl twee ander motoriste glo ook deurgeloop het, maar nog nie dié voorvalle by die polisie aangemeld het nie.
Die Baden Powell-rylaan is een van talle snelweë in die stad wat vroeër deur die owerhede vir 24-uur-patrollies geïdentifiseer is, maar 'n egpaar waarmee Die Burger gister gesels het, het geen patrollievoertuig op dié pad gesien nie.
Mnr. David (70) en mev. Diana Breeze (64) van Vishoek het gister gewys hoe 'n stuk van 'n betonblok sowat R6 000 se skade aan hul Nissan Sentra aangerig het.
"Dit was omstreeks 18:05 gistermiddag (Sondag) toe ons van ons dogter in Gordonsbaai op pad huis toe was. Sowat 'n kilometer vanaf die N2-afrit, net verby die rioolopgaarplek, het ons 'n stilstaande motor aan ons kant van die pad gewaar.
"Toe ons by die motor kom, het 'n jong man agter dit gestaan en sy arm opgelig voordat ons 'n massiewe slag gehoor het. Daarna het ons gesien die voorruit is aan my man se kant beskadig.
"My man het gekoes en ek het die motor in die ander baan gedraai, maar het uit vrees net vinniger ge*ry," het mev. Breeze, wat 'n vrywilliger by die gemeenskapsnoodsentrum in Vishoek is, gesê.
Haar man het gesê hy het net geskreeu en onmiddellik die stuurwiel gegryp om die motor op die pad te hou. "Ek het nie geweet of sy iets oorgekom het nie."
Die egpaar is daarna na die Vishoek-polisiekantoor, waar hulle die klip op die enjinkap gevind het.
Mev. Breeze het gesê sy kan nie verstaan waarom die man dit gedoen het nie.
Die egpaar het gesê dit is 'n jammerte dat so iets op die mooi kuspad gebeur. "Ons sal nooit weer daarlangs ry nie."
Insp. Bernadine Steyn, 'n polisiewoordvoerder, het die aanval bevestig en gesê 'n saak van opsetlike saakbeskadiging word ondersoek.
Sy het gesê dié voorval was een van drie klipaanvalle tussen 18:05 en 18:20 naby die Harare-plakkersbuurt in Khayelitsha wat op dié pad aangemeld is. "Nog twee voorvalle het na bewering dieselfde Sondag op die pad plaasgevind, maar dit is nog nie by die polisie aangemeld nie," het sy gesê.
Steyn het gesê 'n Peugeot en 'n BMW met onderskeidelik twee en drie insittendes is ook met klippe bestook. Een passasier van Lotusrivier wat in die BMW gereis het, se hand is in die voorval beseer.
Volgens Steyn word 'n saak van poging tot moord in die voorval met die BMW se geval ondersoek, terwyl opsetlike saakbeskadiging in die voorval met die Peugeot ondersoek word.
Intussen waarsku 'n motoris, wat anoniem wil bly, ander padgebruikers wat die Bottelarypad tussen Bellville en Stellenbosch gebruik om ook op die uitkyk vir klipgooiers te wees nadat haar motor Sondagaand op dié pad met klippe bestook is.
07-18-2006, 03:54 AM #940
JOHANNESBURG. – Etlike Suid-Afrikaners en ander buitelandse besoekers was gister in Libanon vasgekeer nadat die roete na die enigste twee toeganklike grenspos*te óók deur Israeliese vegvliegtuie gebombardeer is.
"Daar is aansienlik meer Suid-Afrikaners in Libanon as wat ons vermoed het," het mnr. Rudi Janse van Vuuren, eerste sekretaris by die Suid-Afrikaanse ambassade in Damaskus in Sirië, gesê.
"Die paaie is onbegaanbaar en baie gevaarlik. Dit is vol kraters en die mense probeer met agterpaadjies deur die berge ry, wat nog meer gevaarlik is."
Volgens Janse van Vuuren mik die Israeliese vliegtuie na alles wat beweeg. "Dit raak amper gevaarliker om uit die land te probeer wegkom as om net eers te wag."
Hy het gesê daar is genoeg vlugte van Damaskus om vlugtelinge te help om die gebied te verlaat. Al Beiroet se vlugte vertrek nou van Damaskus, maar die probleem is om dit eers tot op die Siriese grens te maak.
"Baie Suid-Afrikaners en ander buitelanders was vir die vakansie in Libanon. Wanneer Suid-Afrikaners – ook diegene met dubbele burgerskap – ons om hulp vra, gaan haal ons hulle op die grens en neem hulle lughawe toe. Ons is nou juis besig om twee vasgekeerde Suid-Afrikaanse meisies te probeer help," het Janse van Vuuren gesê.
Die Israeliese bombardering van die noordelike toevoerroetes het gekom nadat dit bekend geword het dat Hisbolla se topleierskap moontlik in Hermel op die noordelike grens tussen Libanon en Sirië skuil, het die Israeliese intelligensiewebblad DEBKAfile berig.
Die groep het Saterdagaand glo uit hul hoofkwartier in Beiroet na noodbunkers by Hermel gevlug. Nuwe wapenvoorraad is die afgelope twee dae glo ook deur dié gebied van Iran na Libanon gesmokkel.
"Dit is tragies om te sien hoe bejaarde en arm vroutjies wat nie vervoer kan bekostig nie kilometers ver aansukkel na die grens toe. Party word in kruiwaens gestoot. Die omstandighede raak daagliks erger. Libanon se toevoerroetes is almal afgesny. Ek reken binne die volgende twee weke sal humanitêre hulp dringend nodig wees vir die mense wat nêrens heen kan vlug nie," meen Janse van Vuuren.
Intussen het verskeie lande met ontruimingsplanne begin. Twee Britse vlootskepe met 500 seesoldate is onderweg na Libanon om Britse burgers te help. Dié skepe sal op versoek ook ander buitelanders help, berig die BBC.
Italië het reeds sy burgers met busse begin ontruim, terwyl die VSA 'n militêre helikopter vir dieselfde doel ingespan het.
Diplomatieke bronne in Suid-Afrika het gister gesê mnr. Mohammed Dangor, ambassadeur in Sirië, sal besluit wanneer die noodontruiming van Suid-Afrikaners uit die gebied noodsaaklik raak. Die weermag, die departement van buitelandse sake en noodlenigingsorganisasies sal by só 'n plan betrek word.
Mnr. Ilan Baruch, Israel se ambassadeur in Suid-Afrika, het gister gesê sy land se weermag skiet nie op burgerlikes nie. "Mense beland ongelukkig net in die pad van teikens."